Patru elevi de clasa a X-a a ajuns în fața procurorilor într-un dosar de pornografie infantilă, după ce au distribuit filmuleţe în care unul dintre ei întreţinea raporturi sexuale cu o fată minoră.
Deşi toţi au ajuns deja pe mâna Poliţiei, subiectul nu pare să prezinte interes pentru conducerea şcolii unde aceştia învaţă. Directorul a spus în faţa reporerilor că ''urma să se intereseze'', însă a ţinut să precizeze că elevii lui excelează la învăţătură.
Răspunsuri concrete nu au oferit nici cei de la Inspectoratul Şcolar Galaţi. Doi dintre elevii despre care directorul Colegiului ne-a spus că excelează la învăţătură au fost săltaţi de Poliţie chiar din băncile şcolii de poliţişti, după ce, împreună cu alţi doi elevi au distribuit filmări în care unul dintre ei făcea sex cu o minoră.
Situaţia nu pare că este pe lista priorităţilor directorului. "Nu pot să vă zic. Nu știu. Urma să mă interesez", a spus Romeo Zamfir, directorul Colegiului Național Vasile Alecsandri Galați.
Alţi doi elevi au fost luaţi de poliţişti din bănci, însă de la un alt liceu elitist din judeţ. Şi aici, singurul lucru important pentru conducerea şcolii este că fapta nu s-a desfăşurat în incinta unităţii de învăţământ.
La inspectoratul şcolar, însă, se pare că veştile ajung mai greu, pentru că, însuşi purtătorul de cuvânt al instituţiei refuză să ofere orice detaliu, motivând că este o anchetă în curs, chiar dacă jurnaliştii au spus că au aflat detalii şocante. Cei patru elevi sunt cercetăţi într-un dosar de pornografie infantilă.